af en fr ne de nl nl en en af nl en nl nl af en nl af nl fr af af af af af af af af af af af en en en fr nl en af fr nl en af fr nl en af fr nl en af fr it en af fr de en af fr en en en fr nl en nl af es af nl en nl nl en af en en en en
Die ou dae van washuise … en die hede van ’n droogskoonmakery – DieHoorn
January 27, 2017January 27, 2017
Die nuwe eienaars van Super Droogskoonmakers en Wassery by hul personeel. Hier van links is Gertruida Lukas, Cynthia le Roux, Elize van Wieling, Susan, Poem en Conrad Mooney en Mary-Anne Rabie.
Die ou gebou met die datum 1912 wat bokant sy deur staan, was dekades gelede Oudtshoorn se munisipale washuis. Dit is naby die hoek van Voortrekkerweg en Jacobsonstraat geleë en talle motors en voetgangers beweeg daagliks by dit verby. Poem Mooney vertel in die berig links meer oor hoe dit by so ’n washuis gewerk het.
DIE omgewing van Rand- en Jacobsonstraat is reeds dekades lank dié plek waar inwoners van die dorp se wasgoed gewas en gestryk word, vertel die bekende Poem Mooney, Oudtshoorniet en storie­verteller van formaat.
En dit is vandag steeds so.
Mooney gesels met Die Hoorn by sy vrou, Susan, en haar suster, Elize van Wieling, se besigheid – Super Droogskoonmakers en Wassery – wat ook in Randstraat geleë is. Hulle het dit onlangs by hul broer, Ben van Wyk, oorgeneem.
Die washuise van dekades gelede toe hy ’n kind was, was groot werkskeppers, sê Mooney, met manne soos oom George Macgregor en Neville le Roux wat met hul fietse met mandjies op deur die dorp gery het om wasgoed te kollekteer en weer af te lewer.
“Aan die bopunt van Jacobsonstraat was die munisipale washuis waar klere gewas, gebleik, gestysel en gestryk is. Anties soos ant Katrien, ant Bet en ant Meg Swanepoel het soggens ingekom en as entrepreneurs daar gewerk.
“Soggens is seep, blousel, spatemmers en ysters aan hulle uitgereik, en dan het elkeen op haar eie begin werk. Die washuis het ’n deel van die geld geneem en die res is aan die vroue uitbetaal.”
Mooney onthou die washuise van sy kinderdae helder, en ook die sloot waarin die lou water van die washuis tot by die lokasie geloop het waar oom Jan, die waterfiskaal, ’n tuin gehad het.
Hy onthou hoe hulle kaalvoet in die lou water geloop het en hoe lekker dit op ’n koue dag was. Van die water het ook deurgeloop na die munisipale sementwasbakke in die omgewing van Olivestraat. Hier kon inwoners hul eie wasgoed was en ná die tyd op die gras droogmaak.
Mooney vertel dat nog ’n wassery, die Oudts-hoorn Stoomwassery, in Randstraat geleë was en mense veral swaarder items soos komberse daar-heen geneem het.
• Super Droogskoonmakers is in 1984 in Baron van Reedestraat deur ’n mnr Marais begin. Dit was in daardie dae hoofsaaklik ’n droogskoonmakery met ’n klein wasafdeling. Dit is later deur ’n mnr Vlok gekoop wat dit na Randstraat geskuif het. Van Wyk het dit 13 jaar gelede by hom gekoop.
Susan Mooney sê hulle wil graag die besigheid uitbrei en hoop Oudthoorniete sal hulle ondersteun. “Ons is soos die washuise van die verlede ingestel op werkskepping,” sê sy.
Die personeel sluit haar seun Conrad in, asook Mary-Ann Rabie wat nou weer by die besigheid werk nadat sy in die 1980’s en 1990’s ook daar gewerk het, Cynthia le Roux en Gertruida Lukas wat deeltyds betrokke is.
Hulle is ook trots op ’n hoërskoolleerder van Oudtshoorn, Romario de Laan, wat reeds vakansiewerk by hulle begin doen het.
Eerste leerders wat modelvliegtuie bou!
January 27, 2017January 28, 2017
GEDULD, tegniese vaardigheid, en hoe om met jou hande te werk is maar net ’n handjievol vaardighede wat...
‘Ons neem dit dag tot dag’
March 16, 2017March 16, 2017
Deur Ilze-Mari Gründling LIEZL Meyer (18) van Oudtshoorn se vordering is stadig, sê haar pa, Doelie Meyer. “Daar is...
Gemeente hou optog in Oudtshoorn vanaf plek waar kerk sy deure in 1971 moes sluit
March 20, 2017March 20, 2017
Die gemeente van die Weyers Memorial United Congregational Kerk het Saterdag ’n optog van die huidige Headlines Restaurant op...
Duisende huise op pad
March 30, 2017March 30, 2017
Deur Liesel le Roux DIE Groter Oudtshoorn Munisipaliteit beskik nou die eerste keer oor ’n behuisingsplan vir die volgende...
OKSK-uitstalling in CP Nel Museum luisterryk geopen
February 20, 2017February 20, 2017
Deur Garnett Wicomb Die pragtige uitstalling van memorabilia van die destydse Onderwyskollege Suid Kaapland (OKSK) in die Rembrandtsaal van...
Senior weermagoffisiere weer vlugtig in hof
November 8, 2018November 8, 2018
Deur Garnett Wicomb DIE saak teen twee senior weermagoffisiere wat tereg staan op klagtes dat hulle die Oudts­hoorn Polisiekantoor...
Embury Institute for Higher Education
January 10, 2018January 10, 2018
Embury Institute for Higher Education offers certificates, higher certificates, diplomas and degrees in teaching. Visit www.embury.ac.za now!
Twee veghonde verskeur inwoner
June 14, 2018June 14, 2018
Deur Liesel le Roux en Angelique Erasmus ’N 63-JARIGE inwoner van Oudts­hoorn het verlede Donderdagmiddag kort voor 16:00 in die...
Weer tyd vir Wesbank PrettrapNog ’n ‘statige dame’ vir Baron van Reedestraat
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details